Spjelkavik kraftstasjon

Spjelkavik  kraftstasjon var et vannkraftverk i Spjelkavik i Ålesund kommune i Møre og Romsdal.

Det var et elvekraftverk som utnyttet et fall på 20 meter i Spjelkavikelva. For å lede vann til kraftstasjonen ble det gravd en kanal fra Lillevannet (en mindre innsjø nedenfor Brusdalsvatnet) til bygdesenteret. 

Installert effekt var 700 kW fra to aggregat. Årsproduksjon var 0,85 GWh.

Planen om kraftverk i Ålesund ble diskutert fra 1893. Kraftstasjonen i Spjelkavik ble startet i 1917 og var i drift til 1981. Den var Ålesunds elektrisitetsforsyning fram til Tafjord kraftselskap leverte strøm fra 1923, stasjonen ble da overtatt av den lokale bedriften A/S Spilkevigs Snøre- Not- & Garnfabrikk.

Anlegget er bevart med kanal, lukehus, rørgate og stasjonsbygning. I 2012 ble det lansert planer om å ta anlegget i bruk igjen, men det ble ikke noe av.

Referanser

Eksterne lenker
 Sunnmørsposten: For noen tiår siden: Spilkevigs Snørefabrik
 Sunnmørsposten: Skal vurdere kraftstasjon
 AESby: Kanalen og Spjelkavik for om lag 80 år siden
 Spjelkavika.no 2018: Rivingen i gang. Det er et stykke historie som nå forsvinner fra Spjelkavika.

Minikraftverk i Møre og Romsdal
Kraftverk i Ålesund
Kraftverk etablert i 1917
Tidligere kraftverk i Møre og Romsdal